Diari Oficial de la Generalitat Valenciana


Sumari del DOGV 6502, del 14-04-2011 (2011/3731)

Notificació de la sentència dictada en el judici de divorci contenciós número 1244/2010.
----------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3731


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el judici de divorci contenciós número 1244/2010. [2011/3731]  
Divorci contenciós 1244/6663-JX   
De: Juan Carlos Buitrago Picas.  
Procuradora: Rosamaría Bermell Espeleta.   
Contra: Loredana Scraba.  
Procurador/a: -  
En aquest procediment de divorci contenciós número 1244/2010, seguit a instàncies de Juan Carlos Buitrago Picas contra Loredana Scraba, s'ha dictat la sentència que té l'encapçalament i la dispositiva que, literalment, són com segueix:  
«Sentència número 37/2011  
Vila-real, 21 de febrer de 2011   
M.ª Fernanda Tejero Seguí, magistrada del Jutjat de Primera Instància número 3 de Vila-real, he vist aquestes actuacions de divorci contenciós seguides amb el número 1244/2010, promogudes a instàncies de Juan Carlos Buitrago Picas, representat per la procuradora dels tribunals Rosa Bermell Espeleta, i assistit pel lletrat Salvador Tena Mingarro, contra Loredana Scraba, la qual no va comparéixer a l'acte de la vista, i va ser declarada en rebel·lia.  
  
Dispositiva  
Estime la demanda de divorci contenciós plantejada per Juan Carlos Buitrago Picas representat per la procuradora dels tribunals Rosa Bermell Espeleta, contra Loredana Scraba, i declare, com a mesures rectores d'aquest divorci, les següents:   
  
1. Declare el divorci de les persones esmentades, amb tots els efectes legals i sense fer un pronunciament exprés en costes.   
2. Atribuïsc la guarda i custòdia al pare, el senyor Buitrago, pel que fa als tres menors, sent-ne la pàtria potestat compartida entre ambdós progenitors. No s'estableix cap règim de visites a favor de la mare, atés el seu parador ignorat.   
3. Establisc com a domicili familiar per als menors el domicili situat a l'avinguda de Ribesalbes, Grup Sant Llorenç, bloc 1, pis 4t, de la localitat de Castelló de la Plana.   
4. S'estableix com a pensió alimentària a favor dels menors, Lorena, Rafael i Carlos, i amb càrrec a la senyora Scraba, la quantia de 100 euros mensuals per cada un dels seus fills, a pagar dins dels cinc primers dies de cada mes, al compte bancari que a aquest efecte designe el demandant, el qual serà actualitzable anualment de conformitat amb l'IPC o organisme que el substituïsca legalment.   
Contra aquesta resolució es pot interposar un recurs d'apel·lació davant de l'Audiència Provincial de Castelló (article 455 LEC).   
El recurs s'ha de preparar mitjançant un escrit que cal presentar en aquest Jutjat, dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn). De conformitat amb el que disposa la disposició addicional 15a de la Llei Orgànica 1/2009, de 3 de novembre, la part recurrent haurà de constituir un dipòsit per a interposar un recurs, per un import de 50 euros, llevat del Ministeri Fiscal i les entitats exemptes que s'inclouen en el precepte legal esmentat. Quan s'interpose el recurs, haurà d'acreditar-se que s'ha consignat la quantitat objecte de dipòsit a l'entitat Banesto i en el compte de consignacions d'aquest Jutjat i en el compte corresponent a aquest expedient. Si l'ingrés es realitza mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en el format indicat adés.   
Aquesta és la meua sentència, que jutjant definitivament en primera instància pronuncie, mane i firme.   
Publicació. La sentència anterior va ser llegida i publicada pel jutge que la subscriu, mentre celebrava audiència pública en el dia de la seua data. En done fe».  
I atés que l'esmentada demandada, Loredana Scraba, es troba en parador desconegut, expedisc aquest edicte perquè li valga de notificació de forma deguda.  
  
Vila-real, 21 de febrer de 2011.- El secretari judicial: Javier Saint-Marc Gutiérrez.